钦定古今图书集成/理学汇编/学行典/第230卷 > 《丁孝子诗》乌斯道
## 钦定古今图书集成/理学汇编/学行典/第230卷 > 《丁孝子诗》乌斯道

《丁鹤年精诚之心上达九天》丁鹤年，精诚之心下达
九泉先翁曾长武昌县，死葬山中厄兵变。山中父老
怀甘棠，修筑堂封自相劝。鹤年避乱东海头，年深道
阻生烦忧。乱靖还寻武昌路，泪痕滴满先翁丘。徬徨
改葬樊山侧，不惜黄金换沙石。此身尚在天地闲，何
事能令慰朝夕。卜日已定雨漫漫，十日不止难下棺。
仰首呼天雨中拜，雨为阁驻阴云端。葬后仓皇下山
去，大雨依然如大注。是时送葬纷如云，祭奠争趋墓边路。母困干戈生别离，儿大母死才得归。但闻母死
葬村落，问人葬地俱不知。村落蓬蒿暗荒土，数月走
寻心独苦。焚香祝母如有灵，为报沈沦在何许。梦中
忽见别时容，步上高堂言未终。牵衣恸哭自惊觉。清
晨起接邻家翁，翁言昨夜梦而母。亲出房栊赠尊酒，
梦闲此夕精灵通。早晚应当见枯朽，共披荆棘凌风
霜。平地有坎疑有藏，酒饭陈辞属深土。遗骸果见生
辉光，恐认他人心臲𡰈。啮血淋漓试枯骨，枯骨通红
知可征。一齿当门正如昔，重制衣冠新作坟。迁葬母
骨安母魂，积恨谁知满胸臆，烈风顿扫空中云。《丁鹤
年》，病且癯，何异常人七尺躯。《丁鹤年》，能读书，何人不
解探元珠？一片精诚独如此，回首世人空有子。